Jens Martin Knudsen

Jens Martin Knudsen (føddur 11. juni 1967) var føroyskur fótbóltsspælari til 2007 og er nú venjari. Jens Martin hevur A-venjaraútbúgving.Football.fo

Í 2012 var útgivin bók við ævisøguni hjá Jens Martini Knudsen við heitinum Maðurin við topphúgvuni, Sprotin gav bókina út, Uni Holm Johannesen skrivaði bókina.Uni Holm Johannesen: Maðurin við topphúgvuni, Sprotin 2012.

 Altjóða fótbóltslívsleiðin 
Jens Martin Knudsen man vera heimsins kendasti málmaður í topphúgvu. Hann hevur verið landsliðsmálmaður mong ár og hevur eisini verið málmansvenjari og hjálparvenjari hjá føroyska A-landsliðnum fyri menn. 

Sum landsliðsmálmaður hevur Jens Martin Knudsen spælt 65 dystir fyri Føroyar, bara Fróði Benjaminsen, Óli Johannesen og Jákup Mikkelsen hava spælt fleiri A-landsdystir fyri Føroyar enn Jens Martin.Football.fo

 Fótbóltslívsleiðin (feløg) 
Jens Martin Knudsen hevur spælt við føroyskum og útlendskum fótbóltsfeløgum.
 1985-86 NSÍ 
 1986-87 Frederikshavn
 1988-91 NSÍ 
 1992-97 GÍ 
 1998-99 Leiftur úr Íslandi 
 1999 GÍ 
 1999 Ayr United F.C. úr Skotlandi (lán) 
 2000 B36 
 2000 Leiftur úr Íslandi 
 2001-2007 NSÍ 

 Málmansvenjari og hjálparvenjari hjá A-landsliðnum 
Jens Martin Knudsen hevur verið málmansvenjari hjá føroyska A-landsliðnum hjá monnum í fleiri ár. 25. januar 2008 varð hann eisini settur sum hjálparvenjari hjá A-landsliðnum, hann avloysti tá John Petersen (fótbóltsleikari).

 Ársins málverji 
Jens Martin hevur fleiri ferðir verið kosin Ársins málverji í føroyskum fótbólti. T.d. í 2001 og 2002.B68.fo

 Keldur 

 Football.fo, Jens Martin Knudsen settur hjálparvenjari.
 Football.fo, Leikarar 1988-2005.

 Ávísing úteftir 
FaroeSoccer.com, Jens Martin Knudsen

Knudsen, Jens Martin
Knudsen, Jens Martin
Knudsen, Jens Martin
Knudsen, Jens Martin
Bólkur:NSÍ leikarar
Bólkur:B36 leikarar